Сундарбан (милли парк)

Сундарба́н милли паркы (, ) — Һиндостандың Көнбайыш Бенгал штатындағы һәм Бангладештағы милли биосфера һәм юлбарыҫтар ҡурсаулығы.

 Исем 
Милли парк Ганг, Брахмапутра һәм Мегхна йылғаларының дөйөм дельтаһының тышҡы өлөшөндә урынлашҡан Сундарбан регионында урынлашҡан. Дөйөм майҙаны яҡынса 1 млн га тәшкил итә. Майҙанының яртыһынан күбеһе Һиндостан биләмәләренә керә, ҡалғаны — Бангладештыҡы. Сундарбан донъялағы иң киң мангр әрәмәлектәре булып иҫәпләнгән ҡуйы мангр урмандары менән ҡапланған. Сундарбан — бенгал юлбарыҫының һәм башҡа һирәк осраған һәм юғалып барған хайуан төрҙәренең тәбиғи йәшәү мөхите булып тора. Паркта шулай уҡ ҡоштарҙың, һөйрәлеүселәрҙең һәм умыртҡаһыҙҙарҙың күп төрҙәре, шул иҫәптән диңгеҙ крокодилы йәшәй.

Британ колониаль идараһы осоронда 1911 йылда Сундарбан регионы үткеһеҙ һәм үҙләштерелгән джунглиҙар һымаҡ тасуирлана, был регион Хугли йылғаһы тамағынан 266 километрға Мегхна йылғаһы тамағына тиклем һуҙылған һәм уның дөйөм майҙаны 16 902 км² тәшкил итә. Сундарбан милли паркы 1973 йылда бенгал юлбарыҫтары популяцияһын һаҡлау маҡсатында юлбарыҫ ҡурсаулығы булараҡ асыла. 1977 йылда тәбиғи ҡурсаулыҡ, ә 1984 йылдың 4 майында — милли парк статусы бирелә. 1987 йылда Сундарбан милли паркы ЮНЕСКО бөтә донъя мираҫы исемлегенә индереләSundarbans National Park — UNESCO World Heritage Centre. 1989 йылда паркка биосфера ҡурсаулығы статусы бирелә.

 Иҫкәрмәләр 

 Һылтанмалар 
 Sundarban National Park
 Official UNESCO website entry
 Project Tiger Reserves in India — Sundarbans
 IndianTiger.org Sundarbans National Park 
 Indian Wildlife Tours Sundarbans National Park
 Web123India: Sundarbans

Категория:Көнбайыш Бенгал
Категория:Һиндостан милли парктары
Категория:Һиндостан биосфера резерваттары